S-321/2017

Mál þetta, sem þingfest var og dómtekið í dag, var höfðað með ákæru Lögreglustjórans á höfuðborgarsvæðinu, dagsettri 16. maí sl., á hendur F-kvk-þgf R-kvk-þgf, kt. [...], Bugðulæk 9, Reykjavík, „fyrir umferðar-, fíkniefnalagabrot og hegningarlagabrot í Reykjavík á árinu 2016 með því að hafa:

1. miðvikudaginn 15. júní ekið bifreiðinni JX-F69 án ökuréttinda, undir áhrifum áfengis (vínandi í blóði mældist 0,53‰) og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 330 ng/ml og tetrahýdrókannabínól 1,3 ng/ml) um Lækjargötu í Reykjavík, til móts við Menntaskólann í Reykjavík og í sama skipti haft í vörslum sínum 0,40 g af maríhúana sem lögregla fann við leit í bifreiðinni.

M. 007-2016-034410

Telst brot þetta varða við 1., sbr. 2. mgr. 45. gr., 1., sbr. 2. mgr. 45. gr. a og 1. mgr. 48. gr., sbr. 100. gr. umferðarlaga nr. 50/1987 og 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001.

2. þriðjudaginn 16. ágúst ekið bifreiðinni JX-F69 án ökuréttinda vestur Skothúsveg og án þess að sýna nægilega aðgætni með þeim afleiðingum að hún ók bifreiðinni inn í hlið strætisvagns nr. 14 sem ók Suðurgötu til suðurs, og ekki numið staðar, og veitt aðstoð við óhappið heldur, ekið brott.

M. 007-2016-047778

Telst brot þetta varða við 10. gr. og 1. mgr. 48. gr., sbr. 100. gr. umferðarlaga nr. 50/1987.

3. fyrir fjársvik miðvikudaginn 20. júlí í félagi með [...], blekkt starfsfólk veitingastaðarins Hressingarskálans, Austurstræti 20, er þau pöntuðu og neyttu þar veitinga að andvirði kr. 6.210,- og í sama skipti haft í vörslum sínum hníf og 0,25 g af maríhúana, 1,37 g af amfetamíni og 17 stk. af ecstasy töflum.

M. 007-2016-042295

Telst brot þetta varða við 248. gr. almennra hegningarlaga nr. 19/1940, 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 og 1.mgr. 30. gr., sbr. 36. gr. vopnalaga nr. 16/1998.

4. sunnudaginn 24. júlí í verslun Spútnik í Kringlunni, stolið tveimur bolum, samtals að verðmæti 9.800 kr.

M. 007-2016-043020

Telst brot þetta varða við 244. gr. almennra hegningarlaga nr. 19/1940.

5. miðvikudaginn 2. nóvember ekið bifreiðinni OU-667 án ökuréttinda og óhæf um að stjórna henni örugglega vegna áhrifa ávana- og fíkniefna (í blóði mældist amfetamín 130 ng/ml og kókaín 25 ng/ml) á bifreiðstæði við veitingastaðinn Lemon, Dalshrauni, Hafnarfirði.

M. 007-2016-64161

Telst brot þetta varða við 1., sbr. 2. mgr. 45. gr. a og 1. mgr. 48. gr., sbr. 100. gr. umferðarlaga nr. 50/1987.

Þess er krafist að ákærða verði dæmd til refsingar, til greiðslu alls sakarkostnaðar, til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006 og að upptæk verði gerð 0,65g af maríhúana, 1,37 g af amfetamíni og 17 stk af ecstasy skv. skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001 og hnífur skv. sbr. 1. mgr. 37. gr. vopnalaga nr. 16/1998.“

Ákærðu var birt fyrirkall sem hafði að geyma viðvörun samkvæmt 1. mgr. 161. gr. laga um meðferð sakamála nr. 88/2008. Þrátt fyrir þetta sótti ákærða ekki þing né heldur boðaði forföll. Málið verður því dæmt á grundvelli framlagðra gagna og samkvæmt þeim hefur verið færð fram næg sönnun fyrir sekt ákærðu. Hún verður því sakfelld samkvæmt ákærunni, en brot hennar er þar rétt fært til refsiákvæðis.

Ákærðu hefur ekki áður verið refsað. Refsing hennar verður ákveðin samkvæmt 77. gr. almennra hegningarlaga og er hún hæfileg 750.000 króna sekt að viðlagðri vararefsingu eins og í dómsorði segir. Þá verður ákærða svipt ökurétti í 14 mánuði frá birtingu dómsins og dæmd til að greiða sakarkostnað eins og í dómsorði segir. Loks verða fíkniefni og hnífur gerð upptæk eins og í dómsorði segir.

A-kk-nf Í-kk-nf héraðsdómari, kveður upp dóm þennan.

D ó m s o r ð:

Ákærða, F-kvk-nf R-kvk-nf, greiði 750.000 krónur í sekt til ríkissjóðs innan fjögurra vikna en sæti ella fangelsi í 34 daga.

Ákærða er svipt ökurétti í 14 mánuði frá birtingu dómsins.

Ákærða sæti upptöku á 0,65 g af maríjúana, 1,37 g af amfetamíni, 17 stk. af ecstacy og hníf.

Ákærða greiði 299.122 krónur í sakarkostnað.

A-kk-nf Í-kk-nf